Redegørelse for afhængigheder for bestyrelsesmedlemmer

Det er centralt, at bestyrelsen handler uafhængigt af særinteresser og træffer beslutninger udelukkende på selskabets vegne.

Når I skal vurdere et bestyrelsesmedlems uafhængighed, anbefales det, at der tages udgangspunkt i de reelle forhold snarere end de formelle forhold.

Afhængigheder kan f.eks. være:

* relationer til leverandører og andre samarbejdspartnere
* familiære relationer
* egeninteresser/særinteresser
* aflønning fra selskabet

Hvis bestyrelsesmedlemmer vælges eller udpeges af en bestemt gruppe eller interessent, bør dette også fremgå af redegørelsen.

Anbefalingen er at gennemgå skemaet på det første møde efter generalforsamlingen (konstitueringsmødet).

Oplist medlemmerne i jeres bestyrelse hver for sig og angiv eventuelle relationer/afhængigheder for hvert medlem, samt hvilken form for inhabilitet relationen kan give.

Se eventuelt, hvordan Komitéen for god selskabsledelse definerer uafhængighed i Bilag 1.

|  |  |  |
| --- | --- | --- |
| **Navn på bestyrelsesmedlem (bestyrelsespost og år for valg)** | **Relation/afhængighed** | **Beskriv, hvad relationen giver af inhabilitet?** |
|  |  |  |
|  |  |  |
|  |  |  |
|  |  |  |
|  |  |  |

BILAG 1

Komitéen for god Selskabsledelse\* definerer uafhængighed således:

”For at være uafhængig må den pågældende ikke:

* være eller inden for de seneste 5 år have været medlem af direktionen eller ledende medarbejder i selskabet, et datterselskab eller et associeret selskab,
* indenfor de seneste 5 år have modtaget større vederlag fra selskabet/koncernen, et datterselskab eller et associeret selskab i anden egenskab end som medlem af bestyrelsen,
* repræsentere eller have tilknytning til en kontrollerende aktionær,
* inden for det seneste år have haft en væsentlig forretningsrelation (f.eks. personlig eller indirekte som partner eller ansat, aktionær, kunde, leverandør eller ledelsesmedlem i selskaber med tilsvarende forbindelse) med selskabet, et datterselskab eller et associeret selskab,
* være eller inden for de seneste 3 år have været ansat eller partner i samme selskab som den generalforsamlingsvalgte revisor,
* være direktør i et selskab, hvor der er krydsende ledelsesrepræsentation med selskabet,
* have været medlem af bestyrelsen i mere end 12 år, eller
* være i nær familie med personer, som ikke betragtes som uafhængige.

Uanset at et bestyrelsesmedlem ikke er omfattet af ovenstående kriterier, kan der være andre forhold, der gør, at bestyrelsen beslutter, at et eller flere medlemmer ikke kan betegnes som uafhængige.”

*\* Komitéen for god Selskabsledelse arbejder for at fremme udviklingen i god selskabsledelse.*